Ադրբեջանական քաղցրավենիքի լայն պահանջարկը պիտի որ խրախուսի դրանց ներմուծումն իրականացնողներին: Իսկ պատկան մարմինները նորից հայտնվեցին բարդ երկընտրանքի առաջ: Կամ սրանք պիտի խոստովանեն, որ իրենք անզոր են անօրինական հոսքը կասեցնելու խնդրում, կամ պիտի ասեն, որ իրենք ևս մասնակից են այդ հանցավոր գործարքներին, այլապես կմնա երրորդ տարբերակը` այն, որ կոնֆետները երկնքից են թափվում` ադրբեջանական դիվերսիոն գործողության արդյունքում, և դրանք Վանաձորի շուկայի վրա են լցրել կամ թշնամու օդուժը, կամ անօդաչու սարքերը: